open-index/open-wikipedia-markdown huggingface dataset:
கரை எல்லப்பாளையம்

**கரை எல்லப்பாளையம்** () என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 227 மீட்டர் உயரத்தில் அமைந்துள்ள கரை எல்லப்பாளையம் பகுதியின் புவியியல் ஆள்கூறுகள்,  ஆகும். ஈரோடு, எலவமலை, கருந்தேவன்பாளையம், சித்தோடு, ஊராட்சிக்கோட்டை மற்றும் பவானி ஆகியவை கரை எல்லப்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

பாரதப் பிரதமரின் முன்னோடி கிராம வளர்ச்சித் திட்டத்தின் கீழ் வளர்ச்சிப் பணிகள் மேற்கொள்ள, ஈரோடு மாவட்டத்தில் தேர்ந்தெடுக்கப்பட்ட மூன்று கிராமங்களில் கரை எல்லப்பாளையம் பகுதியும் ஒன்றாகும்.

ஓங்காளியம்மன் கோயில் என்ற அம்மன் கோயில் ஒன்று கரை எல்லப்பாளையம் பகுதியில் அமையப் பெற்றுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

கரை எல்லப்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்புகள்
* GeoHack - கரை எல்லப்பாளையம்

https://ta.wikipedia.org/wiki/%E0%AE%88%E0%AE%B0%E0%AF%8B%E0%AE%9F%E0%AF%81_%E0%AE%AE%E0%AF%87%E0%AE%B1%E0%AF%8D%E0%AE%95%E0%AF%81_%28%E0%AE%9A%E0%AE%9F%E0%AF%8D%E0%AE%9F%E0%AE%AE%E0%AE%A9%E0%AF%8D%E0%AE%B1%E0%AE%A4%E0%AF%8D_%E0%AE%A4%E0%AF%8A%E0%AE%95%E0%AF%81%E0%AE%A4%E0%AE%BF%29?wprov=sfla1

https://www.dinamani.com/elections/tamil-nadu/constituencies/2021/feb/18/tn-assembly-election-2021-erode-west-constituency-analysis-3564981.html

பகுப்பு:ஈரோடு மாவட்டத்திலுள்ள கிராமங்கள்
வால்மீகி சௌத்ரி

**வால்மீகி சௌத்ரி** (*Valmiki Choudhary*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார்.  1921 ஆம் ஆண்டு சூலை மாதம் 26 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் பீகாரில் உள்ள ஆச்சிப்பூர் தொகுதியில் போட்டியிட்டு வெற்றி பெற்று இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

வால்மீகி சௌத்ரி 1996 ஆம் ஆண்டு மார்ச்சு மாதம் 28 ஆம் தேதியன்று அன்று தனது 74 ஆவது வயதில் இறந்தார்.  சூன் மாதம் 10 ஆம் தேதியன்று பாராளுமன்ற உறுப்பினர்கள் இவருக்கு அஞ்சலி செலுத்தினர்
## மேற்கோள்கள்

## புற இணைப்புகள்
*Official biographical sketch in Lok Sabha website

பகுப்பு:1921 பிறப்புகள்
பகுப்பு:1996 இறப்புகள்
பகுப்பு:இந்திய அரசியல்வாதிகள்
பகுப்பு:பீகார் நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
அரி கோவிந்தராவ் வர்தக்கு

**அரி கோவிந்தராவ் வர்தக்கு** (*Hari Govindrao Vartak*)  இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியும் சமூக ஆர்வலருமாவார். பாவ்சாகேப் வர்தக்கு என்ற பெயராலும் இவர் அறியப்படுகிறார். 1914 ஆம் ஆண்டு பிப்ரவரி மாதம் 9 ஆம் தேதியன்று அரி கோவிந்தராவ் வர்தக்கு பிறந்தார். வசந்தராவ் நாயக்கின் அமைச்சரவையில் அமைச்சராகப் பணியாற்றினார். பொது சுகாதாரம், உப்பு நிலம் மற்றும் மீன்பிடித் துறை  பணிகளை இவர் கையாண்டார். மகாராட்டிரா அரசாங்கத்தில் வருவாய்த்துறை அமைச்சராகவும் அரி கோவிந்தராவ் வர்தக்கு பணியாற்றினார்.

சமூகத்திற்கு இவர் செய்த பங்களிப்புகளுக்காக நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை இந்திய அரசாங்கம் 1991 ஆம் ஆண்டு இவருக்கு வழங்கி கௌரவித்தது.

அரி கோவிந்தராவ் வர்தக்கு இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு மகாராட்டிர சட்டமன்றத் தேர்தலில் பாசெயின் சட்டமன்றத் தொகுதியில் போட்டியிட்டு இவர் வெற்றி பெற்றார்.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:இந்திய செயற்பாட்டாளர்கள்
பகுப்பு:மகாராட்டிர மக்கள்
பகுப்பு:மகாராட்டிர அரசியல்வாதிகள்
கொண்டை வைரி

**கொண்டை வைரி** ( *Accipiter trivirgatus* ) என்பது வெப்பமண்டல ஆசியாவில் காணப்படும் ஒரு கொன்றுண்ணிப் பறவையாகும். இது கழுகுகள், பஸார்ட்ஸ் (அல்லது பியூட்டியோஸ்), பூனைப் பருந்து போன்ற பிற கொன்றுண்ணிப் பறவைகளுடன் தொடர்புடையது. இதனால் இது பாறுக் குடும்பத்தில் வைக்கப்படுகிறது.
இடது|thumb| வளர்ந்த பறவைகளின் மேலே அடர் சாம்பல்-பழுப்பு நிறத்தில் இருக்கும். தலையில் சிறிய குடுமி இருக்கும்.

## விளக்கம்
இந்தக் கொன்றுண்ணி  சிறிய அகன்ற இறக்கைகளையும், நீண்ட வாலையும் கொண்டுள்ளது. இந்த இரண்டும் மரங்கள் வழியாக இயங்குவதற்கான ஒரு இசைவாக்கம் ஆகும். இது 30-46 செ.மீ நீளம் கொண்டது. பெண் பறவை ஆணை விட பெரியது. இதன் தலையில் ஒரு கொண்டையைப் பெற்றிருக்கும். இந்தக் கொண்டை இதை தனித்து அடையாளம் காண உதவுகிறது. இது  இதன் உறவினரான சின்ன வல்லூறுவில் ( *A. virgatus* ) இருந்து  வேறுபாடுத்தும் ஒரு சிறந்த  அடையாளம் ஆகும்.

ஆணுக்கு  உச்சந்தலை அடர் பழுப்பு நிறத்திலும், தலையின் பக்கங்கள் சாம்பல் நிறத்திலும்,  தொண்டையில் கோடுகளும் இருக்கும். வெண்மையான உடலின் கீழ் பகுதியில் மார்பில் செம்பழுப்புக் கீற்றுகளும், வயிற்றில் குறுக்குக் கோடுகளும் காணப்படும். வளர்ந்த பெண் பறவைக்கு பழுப்பு நிற தலை மற்றும் பழுப்பு நிற கோடுகளும், கீற்றுகளும் உள்ளன.

## வரம்பும், சூழலியலும்
கொண்டை வைரி தெற்கு ஆசியாவில், இந்தியா மற்றும் இலங்கையிலிருந்து தெற்கு சீனா, இந்தோனேசியா, தைவான் மற்றும் பிலிப்பீன்சு வரை இனப்பெருக்கம் செய்கிறது. இது முதன்மையாக ஒரு தாழ்நிலப் பறவை, மேலும் ஆண்டு முழுவதும் காணப்படும். மேட்டுநில வாழ்விடங்களில் கூட இது குளிர்காலங்களில் வசிக்கிறது. உதாரணமாக பூட்டானின் இமயமலை அடிவாரத்தில் அல்லது இந்தியாவின் தேராதூன் மாவட்டத்தில் உள்ள சால் ( *ஷோரியா ரோபஸ்டா* ) காடுகளில் காணப்படுகிறது. அதன் எல்லையின் வடக்கு முனையில் உள்ள  நிலங்களில், இது பொதுவாக மிகவும் அரிதானது. முக்கியமாக இது வெப்பமண்டல மற்றும் சூடான துணை வெப்பமண்டல பகுதிகளுக்கு மட்டுமேயான பறவை ஆகும். மலேசியா மற்றும் சிங்கப்பூரில் இந்த பறவை இனம் நகர்ப்புறப் பகுதிகளின் வாழ்க்கைக்கு ஏற்றதாக இருப்பதற்கான சான்றுகள் அதிகரித்து வருகின்றன.

இது தன் உறவுப் பறவைகளைப் போலவே,  வனப்பகுதியில் உள்ள பறவைகள், பாலூட்டிகள், ஊர்வனவற்றை வேட்டையாடுகிறது. மரத்தில் குச்சிகளைக் கொண்டு கூடு கட்டி இரண்டு அல்லது மூன்று முட்டைகளை இடும்.

இஸ்க்னோசெரன் பேன் *டிஜீரியெல்லா ஸ்டோரி* இந்தப் பறவையின் ஒட்டுண்ணி ஆகும். இது வேறு எந்த ஓம்புயிர் இனங்களிலிருந்தும் இதுவரை அறியப்படவில்லை. மறுபுறம், *குரோடாயா ஃபுல்வோஃபாசியாட்டா*, ஒரு ஆம்பிலிசரன் பேன், கொண்டை வல்லூரை ஓம்புயிராக மாற்றுகிறது. இது புவியில் ஹோலார்டிக் (புவியின் வடபகுதி) முழுவதும் வேட்டையாடி பறவைகளில் பரவலாகக் காணப்படுகிறது.

ஆங்காங்கில், *ஏ. ட்ரிவிர்கேடஸ்* பறவையானது வன  காட்டுயிர் பாதுகாப்பு விதி 170 இன் கீழ் பாதுகாக்கப்பட்ட இனமாகும் . இது காம் ஷான் நாட்டு பூங்காவில் காணப்படுகிறது.

## வகைபிரித்தல்
கொண்டை வைரியில் பின்வரும் அங்கீகரிக்கப்பட்ட கிளையினங்கள் உள்ளன:

* *ஏ.டி. இண்டிகஸ்* (ஹாட்சன், 1836)
* *ஏ.டி. ஃபார்மோசே* - மேயர், 1949
* *ஏ.டி. தீபகற்பம்* - கோயல்ஸ், 1949
* *ஏ.டி. லேயார்டி* (விஸ்லர், 1936)
* *ஏ.டி. ட்ரிவிர்கேடஸ்* (டெம்மின்க், 1824)
* *ஏ.டி. நியாசென்சிஸ்* - மேயர், 1949
* *ஏ.டி. ஜாவானிகஸ்* - மேயர், 1949
* *ஏ.டி. மைக்ரோஸ்டிக்டஸ்* - மேயர், 1949
* *ஏ.டி. பலவானஸ்* - மேயர், 1949
* *ஏ.டி. காஸ்ட்ரோய்* - மானுவல் & கில்லியார்ட், 1952
* *ஏ.டி. எக்சிடியூம்ஸ்* - மேயர், 1945

## அடிக்குறிப்புகள்

பகுப்பு:தென்கிழக்காசியப் பறவைகள்
பகுப்பு:தென்னிந்தியப் பறவைகள்
கோழிக்கறி உருண்டை

thumb| பூண்டு-கோழி உருண்டைகள்
**கோழி உருண்டை** (*Chicken balls*) என்பது சிறிய, கோள அல்லது கிட்டத்தட்டக் கோள வடிவ கோழி துண்டுகள் கொண்ட உணவு. இவை பல்வேறு உணவு வகைகளில் தயாரிக்கப்பட்டு உண்ணப்படுகின்றன.

## மேற்கத்திய சீன உணவு வகைகளில்
thumb| பாக்கித்தானில் உள்ள சீன உணவகத்தில் சிக்கன் உருண்டைகள்
கோழி உருண்டைகள் () என்பது கனடா,  அயர்லாந்து, அமெரிக்கா மற்றும் ஐக்கிய இராச்சியம் ஆகியவற்றில் உண்ணப்படும் நவீன சீன உணவு வகையாகும். இந்த உணவு மிருதுவான குழைவு மாவு பூச்சுடன்  வறுத்த கோழியின்  சிறிய துண்டுகளைக் கொண்டுள்ளது. இவை பெரும்பாலும் கறி சாஸ், இனிப்பு மற்றும் புளிப்பு சாஸ் அல்லது பிளம் சாஸ் ஆகியவற்றுடன் பரிமாறப்படுகின்றன.

## கிழக்கு மற்றும் தென்கிழக்கு ஆசிய உணவு வகைகளில்
தென் சீன மீன் பந்துகளைப் போன்ற மற்றொரு வகையான கோழிப் உருண்டைகள் கிழக்கு மற்றும் தென்கிழக்கு ஆசியாவில் உள்ள பிலிப்பீன்சு மற்றும் சப்பான் (*சுகுனே*) போன்ற நாடுகளில் தயாரிக்கப்படுகின்றன.

## மற்ற உணவு வகைகளில்
இத்தாலிய யூத உணவுகள் மற்றும் இசுலாமிய உணவு வகைகள் உட்படப் பல சமையல் மரபுகளின் ஒரு பகுதியாகக் கோழி உருண்டைகள் உள்ளன. புகைப்படம்

## மேலும் பார்க்கவும்

* செட்டிநாடு கோழிக்கறி

## மேற்கோள்கள்


## வெளி இணைப்புகள்

* கோழிப் பந்துகளைக் கொண்ட கனடிய சீன உணவக மெனு
மனேக் தலால்

**மானெக் அர்தேசிர் சொராப் தலால்** (*Maneck Dalal*) (24 டிசம்பர் 1918 - 6 மார்ச் 2017) டாடா ஏர்லைன்சு மற்றும் ஏர் இந்தியாவின் ஆரம்ப நாட்களில் மேலாளராக இருந்தவர். இலண்டனில் உள்ள இந்திய உயர் ஆணையரகத்தில் சிவில் விமானப் போக்குவரத்து இணைப்பாளராகவும்  பார்சி இனத்தவராகவும் இருந்தவர்.  1977 ஆம் ஆண்டு ஏர் இந்தியாவிலிருந்து  ஓய்வு பெற்ற பிறகு, இங்கிலாந்தில் உள்ள டாடா லிமிடெட் நிறுவனத்தின் நிர்வாக இயக்குநரானார். இலண்டனில் உள்ள பாரதிய வித்தியா பவன் தலைவராக இருந்தார்.     

## மேற்கோள்கள்

பகுப்பு:டாட்டா குழும நபர்கள்
பகுப்பு:2017 இறப்புகள்
பகுப்பு:1918 பிறப்புகள்
சிந்த்பூர்ணி மார்க் ரயில் நிலையம்

**சிந்த்பூர்ணி மார்க்** (*Chintpurni Marg railway station*) என்பது நாகல் அணை - உனா கிம்ச்சல் - ஆம்ப் ஆண்டௌரா - தௌலத்பூர் சௌக் ரயில் பாதைக்கு இடையே உள்ள இரயில் நிலையம் ஆகும். 

## மேற்கோள்கள்
தண்டுபாளையம்

**தண்டுபாளையம்** (*Dandupalya*) என்பது இந்தியாவின் கர்நாடகத்தில் உள்ள ஒசகோட்டே வட்டத்தில் உள்ள ஒரு சிற்றூர் ஆகும். இது பழைய சென்னை சாலை, தேசிய நெடுஞ்சாலை 4 இக்கு அருகில், ஒசகோட்டே நகரத்திலிருந்து 5 கிலோமீட்டர் தொலைவிலும், பெங்களூரிலிருந்து ஒரு மணி நேர பயணத்திலும் அமைந்துள்ளது. 1996 மற்றும் 2001 க்கு இடையில் கொலைகள், கற்பழிப்புகள், கொள்ளைச் சம்பவங்களைச் செய்த தண்டுபாளைய கும்பலின் நடவடிக்கைகளுக்கு இது பெயர் போனது. இந்த கும்பலில் சுமார் 30 ஆண்களும், பெண்கள் இருந்தனர். அவர்களில் சிலர் தண்டுபாளையத்தில் வசித்து வந்தனர். அவர்கள் 80க்கும் மேற்பட்டவர்களைக் கொலை செய்ததாகக் கருதப்படுகிறது. அந்தக் கும்பலைச் சேர்ந்த பதினாறு பேருக்கு மரண தண்டனைகளும் நான்கு பேருக்கு ஆயுள் தண்டனைகளும் வழங்கப்பட்டன. மற்றவர்கள் குறுகிய காலம் சிறைத்தண்டனையைப் பெற்றனர்.

தண்டுபாளைய கும்பல் தெலுங்கைத் தாய்மொழியாக கொண்ட சமூகத்தைச் சேர்ந்தவர்கள். அவர்களின் மூதாதையர்கள் சுதந்திரத்திற்கு முந்தைய காலத்தில் அண்டை மாநிலமான ஆந்திராவிலிருந்து புலம் பெயர்ந்து வந்தவர்கள். தண்டுபாளைய கும்பல் ஆயுதமேந்திய கொள்ளைக் கூட்ட வரிசையில் இருந்து வருகிறது, அவர்கள் தாத்தா பாட்டி கொலைகள் மற்றும் கொள்ளைச் செயல்களில் ஈடுபட்டனர். தண்டுபாளைய கும்பலைச் சேர்ந்தவர்களின் குழந்தைப் பருவம் பசியாலும் வறுமையாலும் வாடியது. இது "நாயை-உண்ணும்-நாய்" என்னும் உள்ளுணர்விற்கு இட்டுச் சென்றது. இறுதியில் காவல்துறையினரால் கைது செய்யப்பட்ட கும்பல், வியக்கத்தக்க அளவு உடல் ரீதியான சித்திரவதைகளை தாங்கியது. ஆனால் உணவு, குறிப்பாக பன்றி இறைச்சியைக் கொண்டு கவர்ந்திழுத்த போது மட்டுமே தங்கள் உறுதியில் இருந்து உடைந்து தங்கள் குற்றங்களை ஒப்புக்கொண்டானர். 

2012 ஆம் ஆண்டு கன்னடத்தில் தண்டுபாள்யா என்ற திரைப்படம் இந்த கும்பலின் செயல்பாடுகள் குறித்து எடுக்கப்பட்டது. 

## மேற்கோள்கள்

பகுப்பு:பெங்களூர் ஊரக மாவட்டத்திலுள்ள கிராமங்கள்
வன் தரையிறக்கம்

thumb| இரயனேர் நிறுவன  போயிங் 737-800  இன் வன் தரையிறக்கம், பிரிசுட்டடல் விமான நிலையம்.
ஒரு விமானம் அல்லது விண்கலம்  இயல்பான  தரையிறக்கத்தை விட அதிக செங்குத்து வேகத்துடனும் விசையுடனும் தரையைத் தாக்கும்போது **வன் தரையிறக்கம்** *(hard landing)* ஏற்படுகிறது.

தரையிறக்கம் என்பது விமானத்தின் இறுதி கட்டமாகும், இதில் விமானம் தரைக்குத் திரும்புகிறது. தரையிறங்கும்போது சராசரி செங்குத்து வேகம் நொடிக்கு 2 மீ ஆகும்; எந்தவித கூடுதலான செங்குத்து வேகமும் குழுவினரால் *கடினமானதாக* வகைப்படுத்தப்பட வேண்டும். வன் தரையிறக்கத்தை தீர்மானிக்க குழுவின் தீர்ப்பு மிகவும் நம்பகமானது, ஏனெனில் பதிவுசெய்யப்பட்ட முடுக்க மதிப்பின் அடிப்படையில் தீர்மானிப்பது  அரிது என்பதால்  அறிவுறுத்தப்படவில்லை,  ஏனெனில், உண்மையான செங்குத்து முடுக்கம் பதிவு ஆவதில்லை. 

கடினமான தரையிறக்கங்கள்  வானிலை நிலைமைகள், இயந்திர சிக்கல்கள், அதிக எடை விமானம், வலவர் முடிவு மற்றும் / அல்லது வலவரின் பிழை காரணமாக ஏற்படலாம். வன்  *தரையிறக்கம்* பொதுவாக நிலப்பரப்பில் கட்டுப்பாடற்ற  இறங்குதலுக்கு(மொத்த்லுக்கு) மாறாக, விமந்த்தின் மீது விமானிக்கு இன்னும்  உள்ள மொத்த அல்லது பகுதியளவு கட்டுப்பாட்டைக் கொண்டிருப்பதைக் குறிக்கிறது. 

வன்  தரையிறக்கங்கள், இலேசான பயணிகளின்  ஏந்து குறைவு முதலவஊர்திச் சிதைவு, கட்டமைப்புச் செயலிழப்பு, காயங்கள் மற்றும்/அல்லது உயிர் இழப்பு வரை அவற்றின் விளைவுகளில் மாறுபடும். ஒரு விமானம் கடினமான தரையிறங்கும் போது, அதன் அடுத்த பறப்பதற்கு முன், அது சிதைவேதும் அடைந்துள்ளதா என்று சரிபார்க்க வேண்டும். 

வன் தரையிறக்கங்கள் பாதுகாப்பாக அல்லது முறையாக மேற்கொள்ளப்படாவிட்டால், விமானங்களுக்கு விரிவான சிதைவை ஏற்படுத்தும். எடுத்துக்காட்டாக, 20 ஜூன் 2012 அன்று, ஆல் நிப்பான் ஏர்வேஸின் போயிங் 767 விமானத்தின் புறணியில் ஒரு பெரிய மடிப்பு உருவாகும் அளவுக்கு விசையுடன் தரையிறங்கியது. 

இறுதி அணுகுமுறை  நிலைப்படுத்தப்படாதபோது, குழுவினர் கலத்தை நிறுத்திவிட்டுச் செய்துவிட்டுச் செல்ல வேண்டும் என; 2015,மார்ச் 14 அன்று கோலாலம்பூரில் இருந்து வந்த பிறகு, மெல்போர்ன் விமான நிலையத்தில் மலேசியன் வான்வழி  வானுந்து A330  வன் தரையிறக்கத்தை ஆராய்ந்த பிறகு , ஆத்திரேலிய போக்குவரத்து பாதுகாப்பு பணியகம் பரிந்துரைத்தது  

அயர்லாந்தின் குறைந்த கட்டண விமான நிறுவனமான  இரயனேர் கடினமான தரையிறக்கங்களுக்குப் பரவலானபெயரைப் பெற்றுள்ளது. 

உலங்கூர்திகளைப் பொறுத்தவரை, எந்திர அல்லது பொறி சிதைவுற்ற அல்லது செயலிழந்த போது, சுழலகங்கள் சரியாக இருக்கும் போதும்  கட்டற்று இயல்பாக  சுழலும்போதும் வன் தரையிறக்கம் ஏற்படலாம். தன்னியக்கச் சுழற்சியின்போது, சுழலிகளின் மீது காற்றோட்டம்  திருப்பப்படுவதோடு,  ஓரளவு தூக்கலையும் வழங்குகிறது, இறங்கும் போது வரையறுக்கப்பட்ட வலவரின் கட்டுப்பாட்டை ஏற்கும். ஒரு திறனூட்டப்படாத  இறங்கலாக, அதைப் பாதுகாப்பாக செயல்படுத்த கணிசமான வலவரின் திறமையும்  பட்டறிவும் தேவைப்படும்.

ஏவூர்தி கட்டத்தில் விண்கலத்தின் வன் தரையிறக்கம் பொதுவாக அதன் அழிவுடன் முடிவடைகிறது  அது வேண்டுமென்றேயோ அல்லது தற்செயலாகவோ நிடழலாம். சந்திரயான் -1 போன்ற  திட்டமிட்ட உயர்விரைவுத் தாக்கம்  மொத்தல் எனப்படுகிறது.

## மேலும் காண்க
* முடக்கநிலைத் தரையிறக்கம்
* நெருக்கடிநிலைத் தரையிறக்கம்
* கட்டாயத் தரையிறக்கம்
* மென்மையான தரையிறக்கம்( ஏவூர்தியியல்)

## மேற்கோள்கள்


## வெளி இணைப்புகள்

* உறுதிப்படுத்தப்பட்ட அணுகுமுறை மற்றும் விரிவடைதல் ஆகியவை கடினமான தரையிறக்கங்களைத் தவிர்ப்பதற்கான விசைகள் / விமான பாதுகாப்பு அறக்கட்டளை, எஃப்எஸ்எஃப் டைஜஸ்ட், ஆகஸ்ட் 2004
பகுப்பு:வான் போக்குவரத்து
பகுப்பு:தொழினுட்பம்
லாமிங்டன் சாலை

alt=A view of Lamington Road|வலது|350x350px| லாமிங்டன் சாலையின் ஒரு காட்சி
1903 ஆம் ஆண்டு மற்றும் 1907 ஆம் ஆண்டுக்கு இடையில் பம்பாய் ஆளுநராக இருந்த லார்டு லாமிங்டன் என்பவரின் நினைவாக பெயரிடப்பட்ட சாலை **லாமிங்டன் சாலை** ஆகும். இச்சாலை அதிகாரப்பூர்வமாக **டாக்டர் தாதாசாகேப் பத்கம்கர் மார்க்** என்று அறியப்படுகிறது. தெற்கு மும்பையில் உள்ள கிராண்ட் சாலை இரயில் நிலையத்திற்கு அருகிலுள்ள ஒரு பரபரப்பான சாலையாகும். சாலையின் அதிகாரப்பூர்வ பெயர் அரிதாகவே பயன்படுத்தப்படுகிறது. இச்சாலை பெரும்பாலும் "மும்பையின் தகவல் தொழில்நுட்பக் கடை" என்று அழைக்கப்படுகிறது. 

லாமிங்டன் சாலை அதன் மொத்த மற்றும் சில்லறை மின்னணு பொருட்கள் சந்தைக்கு பிரபலமானது. தெருவில் உள்ள கடைகளில்  அதிகபட்ச சில்லறை விலையை விட மிகக் குறைந்த விலையில் கணினி பொருட்கள், மின்னணு பொருட்கள், தொலைக்காட்சி உபகரணங்கள் மற்றும் வயர்லெசு சாதனங்களை விற்பனை செய்கின்றன.  சமீபத்திய கணினி தொடர்பான பொருட்களை மட்டுமல்ல டிரான்சிசுடர்கள், மின்தேக்கிகள், கேபிள்கள், ஒலி அட்டைகள், டிவி ட்யூனர்கள் மற்றும் அடாப்டர்கள் போன்ற ரேடியோக்களுக்கான காலாவதியான மின்னணு பாகங்களையும் இச்சாலையில் விற்கிறார்கள்.  லாமிங்டன் சாலை, டெல்லியில் நேரு தெரு மற்றும் சென்னையில் உள்ள ரிச்சி தெருவுக்குப் பிறகு எலக்ட்ரானிக் பொருட்கள் மற்றும் சாதனங்களுக்கான இந்தியாவின் மூன்றாவது பெரிய சாம்பல் சந்தையாகும்.

2009 ஆம் ஆண்டு மற்றும் 2013 ஆம் ஆண்டுக்கு இடையில் போலியான மென்பொருள், ஊடகம் மற்றும் பொருட்களை விற்பதற்காக அமெரிக்காவின் வர்த்தக பிரதிநிதி அலுவலகத்தால் இச்சந்தை ஒரு மோசமான சந்தையாக பட்டியலிடப்பட்டது.

## புகைப்படங்கள்

Image:Hard_drives_sold_on_Lamington_Road.jpg|லாமிங்டன் சாலையில் ஹார்ட் டிரைவ்கள் மற்றும் பாகங்கள் விற்கப்படுகின்றன
Image:Lamington_Road_shop_signage.jpg|லாமிங்டன் சாலையில் ஒரு பொதுவான கடைப் பலகை 


## மேற்கோள்கள்

பகுப்பு:மும்பை பண்பாடு
பகுப்பு:மும்பை மாவட்டம்
பகுப்பு:மும்பை
பகுப்பு:மும்பையின் புவியியல்
பிலிப்பீன்சு பாம்புக் கழுகு

**பிலிப்பீன்சு பாம்புக் கழுகு** (*Philippine serpent eagle*)(***இசுபிலோர்னிசு கோலோசுபிலசு***) என்பது பிலிப்பீன்சின் முக்கிய தீவுகளில் காணப்படும் கழுகுச் சிற்றினம் ஆகும். இது சில சமயங்களில் கொம்பு பாம்புக் கழுகின் (*[[கொண்டை பாம்புண்ணிக் கழுகு|இசுபிலோர்னிசு சீலா]]*) இனமாக கருதப்படுகிறது. இந்த இனம் பொதுவாக காடுழிக்கப்பட்ட இடங்கள், திறந்த வனப்பகுதிகள் மற்றும் சில சமயங்களில் பரவலான மரங்கள் கொண்ட விவசாய நிலங்களில் காணப்படுகிறது. இது பிலிப்பீசு நாட்டில் மட்டுமே காணப்படும் அகணிய உயிரி ஆகும். பலவானைத் தவிர, முக்கிய தீவுகளின் பெரும்பாலான பகுதிகளில் இந்த சிற்றினம் காணப்படுகிறது.

## வாழ்விடம்
பிலிப்பீன்சு பாம்புக் கழுகு முதன்மை மற்றும் இரண்டாம் நிலை காடுகளில் வாழ்கிறது. இப்பறவையானது பெரும்பாலும் வெட்டவெளிகள் மற்றும் ஆற்றுப் பள்ளத்தாக்குகள் மீது பறந்து செல்வதைக் காணலாம்.

## உணவு
பிலிப்பீன்சு பாம்புக் கழுகு நீர்நில வாழ்வன, ஊர்வன மற்றும் பிற இரைகளை உண்கிறது.

## விளக்கம்
thumb|பிலிப்பீன்சு பாம்புக் கழுகு
பிலிப்பீன்சு பாம்பு கழுகு மற்ற வகை பாம்பு கழுகுகளிலிருந்து மிகவும் நன்கு வரையறுக்கப்பட்ட புள்ளிகள் மற்றும் இறக்கைகள் மூலம் வேறுபடுகிறது.

## மேற்கோள்கள்

## வெளி இணைப்புகள்
* பிலிப்பைன்ஸ் சர்ப்ப கழுகு &mdash; ஸ்பிலோர்னிஸ் ஹோலோஸ்பிலஸ் 

பகுப்பு:கழுகுகள்
கேரள கொண்டைக் கழுகு

**கேரள கொண்டைக் கழுகு** (*Legge 's hawk-eagle*) என்பது ஒரு கொன்றுண்ணிப் பறவையாகும். இது எல்லா கழுகுகளையும் போலவே,  பாறுக் குடும்பத்தில் உள்ளது. இது தென்னிந்தியாவிலிருந்து இலங்கை வரை இந்திய துணைக்கண்டத்தில் இனப்பெருக்கம் செய்கிறது. இதன் சிற்றினப் பெயரான *கெளார்தி* என்பது மருத்துவர்-விலங்கியல் நிபுணரான இ. எப்  கெலார்ட்டைக் கெளரவிக்கும் விதத்தில் வைக்கப்பட்டுள்ளது.

கேரள கொண்டைக் கழுகு ஒரு நடுத்தர அளவிலான கழுகும், மிகவும் பெரிய அளவிலான கொன்றுண்ணியும் ஆகும். பொதுவாக வளர்ந்த இந்தக் கழுகுகின் உடலின் மேல்பகுதியும், பறக்கும் இறகுகள் மற்றும் வால் ஆகியவற்றின் அடிப்பகுதி தவிர உடலின் மேற்பகுதி பழுப்பு நிறத்தில் இருக்கும். உடலின் அடிப்பகுதி வெளிர் பழுப்பாக இருக்கும். மார்பகத்திலும், வயிற்றுப் பகுதியிலும் பெரிதும் கோடுகளுடன் உள்ளன. இதன் இறக்கைகள் வளைந்த  விளிம்புடன் அகலமாக இருக்கும். மேலும் இவை பறக்கும்போது ஆழமற்ற V போன்று வைத்திருக்கும். பாலினங்களுக்கு இடையில் பெரிய வேறுபாடு இல்லை. ஆனால் இளம் பறவைகளின் தலை பெரும்பாலும் வெள்ளை நிறம் கொண்டவை.
thumb| இலங்கையில் படம்பிடிக்கபட்ட ஒரு கேரளக் கொண்டைக் கழுகு.
கேரள கொண்டைக் கழுகு முன்பு மலை பருந்து-கழுகுகளின் கிளையினமாகக் கருதப்பட்டது. புவியியல் தனிமைப்படுத்தல் மற்றும் ஒலி எழுப்புதலில் உள்ள வேறுபாடுகளின் அடிப்படையில் 2008ஆம் ஆண்டு மேற்கொள்ளப்பட்ட ஆய்வில், இது ஒரு முழு இனமாக கருதப்பட வேண்டும் என்று பரிந்துரைக்கபட்டது. அனைத்து  அளவீடுகளையும் கருத்தில் கொள்ளும்போது, கேரளக் கொண்டைக் கழுகானது மலை பருந்து கழுகுகளை விட சராசரியாக 5-10% சிறியதாக இருக்கும். இருப்பினும் இதன் வால் நீளம் மட்டும் சராசரியாக சற்று கூடுதலாக உள்ளது. மேலும், இலங்கையைச் சேர்ந்த ஒரு ஆண் பறவை  எடையைக் கொண்டிருந்தது. பெரும்பாலானவை ஆண் மலை பருந்து-கழுகுகளை விட சற்றே சிறியவை.  சராசரி மொத்த நீளத்தில், ஆண் கேரளக் கொண்டைக் கழுகுகள் சராசரியாக  நீளம் ஆகும். மேலும் பெண் பறவைகள் சராசரி நீளம் சுமார்  ஆகும். 

இது மலைக்காடுகளில் பெரிய மரத்தில் குச்சிகளைக் கொண்டு பெரிய கூடு கட்டும். ஒரே சமயத்தில் இரண்டு கூடுகள் கட்டும். ஆனால் ஒரு முட்டை மட்டும் இடும். முட்டை வெண்மை நிறத்தில் இருக்கும். முட்டை சாம்பல், மஞ்சள் கரைகள் கொண்டதாக இருக்கும். கேரளக் கொண்டைக் கழுகுகள் சிறிய பாலூட்டிகள், பறவைகள், ஊர்வனவற்றை உண்கின்றன. ஒப்பீட்டளவில் மிதமான அளவில் இருந்தபோதிலும், கேரளக் கொண்டைக் கழுகு பல பூட் கழுகுகளைப் போலவே பெரிய குதிகால்களைக் கொண்ட ஒரு ஆற்றல்மிக்க  வேட்டையாடி உயிரினமாகும். மேலும் சில சமயங்களில் இது தன்னை விட கனமான  இரையைத் துரத்துவதாக அறியப்படுகிறது.  எடையுள்ள இந்திய மயில்களும் இதில் அடங்கும்.

## அடிக் குறிப்புகள்

## மேற்கோள்கள்
* 
## வெளி இணைப்புகள்

பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்
திரைன் குவிசுட்டு

**திரைன் குவிசுட்டு** (*Trine Qvist*) (பிறப்பு: 8 சூன் 1966) டென்மார்க் நாட்டின் சுருள்வு விளையாட்டு வீராங்கனையாவார். இவர் ஒலிம்பிக் போட்டியில் வெள்ளிப் பதக்கம் வென்றுள்ளார். நாகானோ நகரத்தில் 1998 ஆம் ஆண்டு நடைபெற்ற குளிர்கால ஒலிம்பிக்கில் திரைன் குவிசுட்டு வெள்ளிப் பதக்கம் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:ஒலிம்பிக் வெள்ளிப் பதக்கம் பெற்றவர்கள்
வர்ஜூஸ்

[thumb|286x286px|வர்ஜூஸ் செய்ய பச்சை திராட்சை பறித்தல். ''டாகுயினம் சானிடாடிஸ்'' (1474). பாரிஸ், [பிரான்சின் தேசிய நூலகம்]]
**வர்ஜூஸ்** (*Verjuice*) என்பது பழுக்காத திராட்சை, நண்டு-ஆப்பிள்கள் அல்லது மற்ற​ புளிப்புப் பழங்களை அழுத்தி தயாரிக்கப்படும் அதிக அமிலத்தன்மை கொண்ட சாறு ஆகும். சில நேரங்களில் எலுமிச்சை அல்லது சிவந்த பழச்சாறு, மூலிகைகள் அல்லது நறுமணப்பொருள் சுவையை மாற்றும். இடைக்காலத்தில், இது மேற்கு ஐரோப்பா முழுவதும் சுவைச்சாறுகளில் ஒரு மூலப்பொருளாக, ஒரு சுவையூட்டியாக அல்லது தயாரிப்புகளில் பூச்சுகளை நீக்கவும் பரவலாகப் பயன்படுத்தப்பட்டது. தென் அமெரிக்க நாடுகளில் இது இன்னும் அதிகமாக​ பயன்படுத்தப்படுகிறது.

நவீன சமையல்காரர்கள் பழப்பச்சடி அலங்காரங்களில் மதுவை பச்சடியுடன் பரிமாறும் போது அமில மூலப்பொருளாக வர்ஜூஸைப் பயன்படுத்துகின்றனர். ஏனெனில் இது மது, காடி அல்லது எலுமிச்சை சாறு போன்றவற்றுடன் "போட்டியிடாமல்" ஒப்பிடக்கூடிய புளிப்பு சுவை கூறுகளை வழங்குகின்றது.

வர்ஜூசிற்கு மத்தியகாலப் பிரெஞ்சு மொழியில் "பச்சை சாறி' என்று பொருள். அராபிய​ மொழியில் "ஹுஸ்ரூம் (حصرم)" என்று அழைக்கபட்டது: மேலும் இது சிரிய மற்றும் லெபனான் உணவு வகைகளில் அதிகம் பயன்படுத்தப்படுகிறது.

## நவீன மறுமலர்ச்சி
ஆத்திரேலிய ​ சமையல்காரரான​ மகீ பியர் 1984 இல் வணிக ரீதியான தயாரிப்பைத் தொடங்கியபோது வர்ஜூஸைப் பிரபலப்படுத்தத் தொடங்கினார்.

## மேற்கோள்கள்

பகுப்பு:சுவைப்பொருட்கள்
பகுப்பு:பிரான்சிய உணவுகள்
சுலாவெசி பாம்புக் கழுகு

**சுலாவெசி பாம்புக் கழுகு** (*Sulawesi serpent eagle*)(*இசுபிலோர்னிசு உருபிபெக்டசு*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை சிற்றினமாகும். இது இந்தோனேசியாவில் உள்ள சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## மேற்கோள்கள்

பகுப்பு:கழுகுகள்
பகுப்பு:சுலாவெசி
மலை பாம்புக் கழுகு

**மலை பாம்புக் கழுகு** (*Mountain serpent eagle*)(*இசுபிலோர்னிசு கினாபலுயென்சிசு*), கினாபாலு பாம்பு கழுகு என்றும் அழைக்கப்படுகிறது. இது வடக்கு போர்னியோவில் காணப்படும் கொன்றுண்ணிப் பறவையாகும். இது  உயரத்தில் காணப்படுகிறது. காட்டில், குறிப்பாக இதன் வளர்ச்சி குன்றியதாக இருக்கும். இவற்றின் பரவலில் ஒன்றுடன் ஒன்று சேரும் இடத்தில், கொண்டை பாம்புண்ணிக் கழுகு பொதுவாகக் குறைந்த உயரத்தில் காணப்படும். மலை பாம்புக் கழுகு, கொண்டை பாம்புண்ணிக் கழுகின் போர்னிய துணையினத்தை விட அடர் நிறத்திலானது.

மலை பாம்புக் கழுகு வாழ்விட இழப்பால் அச்சுறுத்தப்படுகிறது. இருப்பினும், இவை கினாபாலு தேசிய பூங்கா மற்றும் குனுங் முலு தேசிய பூங்காவில் காணப்படுகின்றன. இவற்றின் உயரமான வாழ்விடங்கள் பொதுவாக மரம் வெட்டுவதற்கும் விவசாயத்துக்கும் பயன்படுத்த வழிவகை இல்லாததால் இதன் வரம்பில் பாதுகாப்பாக உள்ளது.

## மேற்கோள்கள்

## வெளி இணைப்புகள்

* BirdLife Species Factsheet.
வினோத் அதானி

**வினோத் சாந்திலால் அதானி (** Vinod Shanthilal Adani )  துயாய் நாட்டில் வாழும் இந்தியாவைச் சேர்ந்த பில்லியனர் தொழிலதிபர் ஆவார்.  2022 ஆம் ஆண்டின் பிற்பகுதியில், ஆருன் இந்தியா பணக்காரர் பட்டியலின்படி, இவர் இந்தியாவில் வாழாத  பணக்காரஇந்தியர் என்றும், ஒட்டுமொத்தமாக ஆறாவது பணக்கார இந்தியராகவும், ₹ 169,000 கோடி (அமெரிக்க $20.42 பில்லியன்) சொத்துக்களுடன் இருப்பவராக விவரிக்கப்பட்டார். இந்திய பில்லியனர் கவுதம் அதானியின் அண்ணன் என்பது குறிப்பிடத்தக்கதாகும்.

அதானி 1994 ஆம் ஆண்டு முதல் முதல் துபாயில் வசித்து வருகிறார். துபாய், சகார்த்தா மற்றும் சிங்கப்பூரில் வர்த்தக வணிகங்களை நிர்வகித்தும் வருகிறார்.

2021 ஆம் ஆண்டில் , *[[இந்தியா டுடே]]* இவரை பனாமா ஆவணங்களில் பட்டியலிட்டதாகக் குறிப்பிட்டது. 2023 ஆம் ஆண்டில், இண்டன்பர்க்கு ரிசர்ச் இவரது வணிக நடவடிக்கைகளை விமர்சித்து ஒரு அறிக்கையை வெளியிட்டது.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:இந்திய கோடீசுவரர்கள்
கட்டாயத் தரையிறக்கம்

ஒரு **கட்டாய தரையிறக்கம்** என்பது விமானியின் கட்டுப்பாட்டிற்கு வெளியே உள்ள காரணிகளின் கீழ் செய்யப்படும் ஒரு விமானம் தரையிறங்குதலாகும், அதாவது இயந்திரங்கள், அமைப்புகள், கூறுகள் அல்லது வானிலை போன்றவற்றின் தோல்வி, தொடர்ந்து பறப்பது சாத்தியமற்றநிலை ஆகிய நிலைகளில் இது நிகழும். இருப்பினும், இந்தச் சொல்லில் இடைமறிப்பால் கட்டாயப்படுத்தப்பட்ட தரையிறக்கமும்   அடங்கும்.
[வலது|thumb| அமெரிக்க வான்வழி விமானம் 1549 [அட்சன் ஆறு|ஹட்சன் ஆற்றின் நீரில் தரையிறங்கியது]]
ஒரு விமானம் விரோதமான வெளிநாட்டு எல்லைக்குள் வழிதவறிச் சென்றால் , அது பலத்தைப் பயன்படுத்துவதன் மூலம் அல்லது அச்சுறுத்தலின் மூலம் தரையிறங்க வேண்டிய கட்டாயம் ஏற்படலாம். சர்வதேச சிவில் விமானப் போக்குவரத்து குறித்த சிகாகோ மாநாட்டில் இணைப்பு 2 இல் "குறுக்கீடு நிகழ்வில் பயன்படுத்துவதற்கான சமிக்ஞைகள்" பற்றிய வழிகாட்டுதல் உள்ளது. வழக்கமாக இராணுவ விமானம் விமானத்தை கீழே இருந்து இடதுபுறமாக அணுகுகிறது, அங்கு கேப்டன் அமர்ந்திருக்கும் இடது இருக்கையிலிருந்து அவரது விமானம் எளிதில் தெரியும். இடைமறிக்கும் விமானம் பின்பற்ற வேண்டிய கோரிக்கையை சமிக்ஞை செய்ய தனது இறக்கைகளை அசைகிறது.

வட்டாரத்தின் வான்வெளினது நிலவும்மாநிலத்தின் இறையாண்மையின் கீழ் உள்ளதால், அம்மாநில உள்நாட்டுச் சட்டம், ஊடுருவும் விமானங்களின் நடவடிக்கையை ஒழுங்குபடுத்தும்.  பின்விளைவுகளில் பின்வருவன அடங்கும்:

## மேலும் காண்க

* முடக்கநிலைத் தரையிறக்கம்
* வன் தரையிறக்கம்
* மென்மையான தரையிறக்கம்

## மேற்கோள்கள்

## வெளி இணைப்புகள்

* 
பகுப்பு:வானியல்
பகுப்பு:விண்வெளிப் பயணம்
இசுபிலோர்னிசு

***இசுபிலோர்னிசு*** (*Spilornis*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை பேரினமாகும். முதிர்ச்சியடைந்த பறவைகள் அனைத்தும் அடர்நிற கொண்டைகளுடன் பிரகாசமான மஞ்சள் கண்களையும் அலகுப்பூவினையும் கொண்டது. இந்த நடுத்தர அளவிலான இரைவாரிச் செல்லும் பறவை தெற்கு ஆசியாவின் காடுகளில் காணப்படுகின்றன. இவை பாம்பு-கழுகுகள் என்று அழைக்கப்படுகின்றன. *திரையோட்ரியோர்கிசு* மற்றும் *யூட்ரியோர்கிசு* பேரினத்தினைச் சேர்ந்த இரண்டு ஆப்பிரிக்கச் சிற்றினங்களுடன் இதன் பொதுப் பெயர் பகிரப்பட்டுள்ளது.

## சொற்பிறப்பியல்
 *spilos* “spot”; ορνις *ornis*, ορνιθος *ornithos* “bird”.

## சிற்றினங்கள்
பாரம்பரியமாக வரையறுக்கப்பட்டபடி, இந்த பேரினத்தில் 6 சிற்றினங்கள் உள்ளன. பல சிறிய தீவு பறவைகள், பொதுவாகக் கொண்டை பாம்புண்ணிக் கழுகு குழுவில் சேர்க்கப்பட்டவை , தனி சிற்றினங்களாகப் பிரிக்கப்பட வேண்டும் என்று முன்மொழியப்பட்டது.

## மேற்கோள்கள்


பகுப்பு:பறவைப் பேரினங்கள்
பகுப்பு:ஆசியக் கொன்றுண்ணிப் பறவைகள்
வெள்ளீயம்(II) ஆக்சலேட்டு

**வெள்ளீயம்(II) ஆக்சலேட்டு** (*Tin(II) oxalate*) C2O4Sn என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். வெள்ளீயமும் ஆக்சாலிக் அமிலமும் சேர்ந்து இவ்வுப்பு உருவாகிறது. வெள்ளீயம்(II) ஆக்சலேட்டு நிறமற்ற படிகங்களைப் போல தோற்றமளிக்கும்.  தண்ணீரில் இது கரையாது. மேலும் படிக நீரேற்றுகளை உருவாக்கும்.

## தயாரிப்பு
ஆக்சாலிக் அமிலம் மற்றும் வெள்ளீயம்(II) ஆக்சைடு வினைபுரிவதால் வெள்ளீயம்(II) ஆக்சலேட்டு உருவாகிறது:

::\mathsf{ SnO + H_2C_2O_4 \ \xrightarrow{}\ SnC_2O_4\downarrow + H_2O }

வெள்ளீய(II) குளோரைடு மற்றும் ஆக்சாலிக் அமிலம் வினைபுரிந்தாலும் வெள்ளீயம்(II) ஆக்சலேட்டு உருவாகும்.

## பண்புகள்
வெள்ளீயம்(II) ஆக்சலேட்டு நிறமற்ற படிகங்களாக உருவாகிறது.

நீர் மற்றும் அசிட்டோனில் கரையாது. நீர்த்த HCl, மெத்தனால் மற்றும் பெட்ரோலியம் ஈதரில் கரையும். 

SnC2O4•n H2O என்ற பொது மூலக்கூற்று வாய்ப்பாட்டு வகையில் இது படிக நீரேற்றை உருவாக்குகிறது. இவ்வாய்ப்பாட்டிலுள்ள n = 1,2 என அமையும்.

சூடுபடுத்தினால் சிதைவடையும்:
::\mathsf{ SnC_2O_4 \ \xrightarrow{380^oC}\ SnO_2 + 2CO }

## பயன்கள்
*கரிம எசுத்தர்களையும் நெகிழியாக்கிகளையும் தயாரிக்கும் வினையில் வெள்ளீயம்(II) ஆக்சலேட்டு ஒரு வினையூக்கியாகப் பயன்படுகிறது.
*துணிகளுக்கு சாயமிடுவதற்கும் அச்சிடுவதற்கும் பயன்படுத்தப்படுகிறது.
*இசுட்டானசு வாய்வழி பராமரிப்பு சேர்மங்களிலும் இது பயன்படுத்தப்படுகிறது. 
*வெள்ளீயம்(II) ஆக்சலேட்டை மீள்நிரப்பு செய்யக்கூடிய வகை இலித்தியம் மின்கலங்களுக்கு நேர்மின்முனைப் பொருளாகப் பயன்படுத்துவது குறித்து சில ஆய்வுகள் அறிக்கை அளித்துள்ளன.

## மேற்கோள்கள்

பகுப்பு:வெள்ளீய சேர்மங்கள்
பகுப்பு:ஆக்சலேட்டுகள்
காளிங்கராயன்பாளையம்

**காளிங்கராயன்பாளையம்** () என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள காளிங்கராயன்பாளையம் பகுதியின் புவியியல் ஆள்கூறுகள்,  ஆகும். ஈரோடு, பவானி, லட்சுமி நகர், எலவமலை, கருந்தேவன்பாளையம், கரை எல்லப்பாளையம், ஊராட்சிக்கோட்டை மற்றும் சித்தோடு ஆகியவை காளிங்கராயன்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

ஆயிரக்கணக்கான விசைத்தறிகள் காளிங்கராயன்பாளையம் பகுதியில் இயங்குகின்றன.

மாரியம்மன் கோயில் ஒன்று காளிங்கராயன்பாளையம் பகுதியில் அமையப் பெற்றுள்ளது.

காளிங்கராயன்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார்.மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்புகள்
* GeoHack - காளிங்கராயன்பாளையம்

பகுப்பு:ஈரோடு மாவட்டத்திலுள்ள கிராமங்கள்
நியோடிமியம்(III) ஆக்சலேட்டு

**நியோடிமியம்(III) ஆக்சலேட்டு** (*Neodymium(III) oxalate*)  Nd2(C2O4)3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நியோடிமியத்தின் ஆக்சலேட்டு உப்பாகக் கருதப்படும் இச்சேர்மம் ஒரு நீரேற்றாகவோ அல்லது நீரிலியாகவோ காணப்படுகிறது. இதனுடைய பத்துநீரேற்றை சூடுபடுத்தினால் அது சிதைவடைந்து நீரிலிவடிவ நியோடிமியம்(III) ஆக்சலேட்டு கிடைக்கும். இதை தொடர்ந்து மேலும் சூடுபடுத்தினால் Nd2O2C2O4 தோன்றி இறுதியாக நியோடிமியம்(III) ஆக்சலேட்டு கிடைக்கிறது. இதை ஐதரோகுளோரிக் அமிலத்தில் கரைத்து Nd(C2O4)Cl·3H2O சேர்மத்தைப் பெறலாம்.

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:ஆக்சலேட்டுகள்
பாடாங் ரெங்காஸ் தொடருந்து நிலையம்

**பாடாங் ரெங்காஸ் தொடருந்து நிலையம்** (ஆங்கிலம்: *Padang Rengas Railway Station* மலாய்: *Stesen Keretapi Padang Rengas*); சீனம்: 巴东仁加斯火车站) என்பது தீபகற்ப மலேசியா, பேராக், கோலாகங்சார் மாவட்டம், பாடாங் ரெங்காஸ் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் ரெங்காஸ் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது.

 -  மின்மயமாக்கல்; மற்றும் இரட்டை தண்டவாளத் திட்டத்தின் (*Ipoh-Padang Besar Electrification and Double-Tracking Project*) ஒரு பகுதியாக 2015-ஆம் ஆண்டில், தற்போதைய  நிலையம் பாடாங் ரெங்காஸ் நகரத்தில் கட்டப்பட்டது.

## பொது

பாடாங் ரெங்காஸ் நிலையம் மலாயா மேற்கு கடற்கரை தொடருந்து வழித்தடத்தில் இல் உள்ளது. பாடாங் ரெங்காஸ் நிலையம்; கேடிஎம் இடிஎஸ் மற்றும் கேடிஎம் கொமுட்டர் சேவைகள் இரண்டிற்கும் ஒரு நிறுத்தமாகும். 

இந்த கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே உள்ளன.  -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

புக்கிட் மெர்தாஜாம்-பாடாங் ரெங்காஸ் நிலையங்களை இணைக்கும்  பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.

## மேற்கோள்கள்

## மேலும் காண்க
* பாடாங் ரெங்காஸ்
* கேடிஎம் கொமுட்டர்
* கேடிஎம் இடிஎஸ்
* கேடிஎம் கொமுட்டர் வடக்கு பகுதி
* கோலாகங்சார் மாவட்டம்

## வெளி இணைப்புகள்

* Bagan Serai Railway Station
* Keretapi Tanah Melayu Official Website

பகுப்பு:பேராக் மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
துருவா

துருவா என்பது பின்வருவனவற்றை குறிக்கலாம்.

* துருவா இனக்குழு
* துருவா மொழி - துருவா இனக்குழு மக்களால் பேசப்படும் மொழி.
* துருவா (2016 தெலுங்குத் திரைப்படம்)
* துருவா சர்ஜா - கன்னடத் திரைப்பட நடிகர்.
* துருவா அணு உலை - பாபா அணு ஆராய்ச்சி மையத்தில் செயல்படும் ஒரு அணு உலை
துருவா இனக்குழு

**துருவா இனக்குழு** (*Duruwa*) இந்திய மாநிலங்களான சத்தீஸ்கர் மற்றும் ஒடிசாவில் காணப்படும் ஒரு பழங்குடி இனக்குழுவாகும். துர்வா அல்லது தருவா என்றும் இவர்கள் அழைக்கப்படுகின்றனர்.  திராவிட மொழி எனப்படும் பார்சி அல்லது துருவா மொழி தங்களுடைய சொந்தக் களத்தில் இம்மக்களால் பயன்படுத்தப்படுகிறது.

## கண்ணோட்டம்
பார்சி இவர்களின் சொந்த மொழியாக இருந்தாலும்,  உள்ளூர் மொழியான ஒடியா, சத்தீசுகர்கி மொழி ஆகியவற்றை இவர்கள் நன்கு அறிந்திருக்கிறார்கள், ஆனால் இந்தி, தெலுங்கு, குர்மலி ஆகியவற்றைப் பேசுகிறார்கள் மற்றும் ஒடியா, இந்தி அல்லது தெலுங்கு எழுத்துகளை குழுக்களாக தொடர்பு கொள்ள இவர்கள் பயன்படுத்துகின்றனர்.

சத்தீசுகரில் துருவா மக்கள் கோண்ட்டு பழங்குடியினரின் கீழ் வகைப்படுத்தப்படுகிறார்கள், ஆனால் ஒடிசாவில் இவர்கள் ஒரு தனி பழங்குடியினராக பட்டியலிடப்பட்டுள்ளனர்.
## கலாச்சாரம்
இந்த இணத்திலுள்ள ஆண்கள் தங்களின்
மனைவியாக தன்னுடன் பிறந்த ஒரே தாய் வயிற்றுத் தங்கையையே திருமணம் செய்து கொள்ளுகிறார்கள்.

## மேற்கோள்கள்

பகுப்பு:திராவிடர்
பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
பாடாங் ரெங்காஸ்

**பாடாங் ரெங்காஸ்** (ஆங்கிலம்: *Padang Rengas*; மலாய்: *Padang Rengas*; சீனம்: 巴东仁加斯) என்பது மலேசியா பேராக் மாநிலத்தில் கோலாகங்சார் மாவட்டத்தில் உள்ள நகரம் ஆகும்.

பாடாங் ரெங்காஸ் ஒரு பெரிய பைஞ்சுதை உற்பத்தி வளாகத்தைக் கொண்டுள்ளது; மற்றும் ரப்பர் தோட்டங்களால் சூழப்பட்டுள்ளது. இந்த நகரத்திற்கு மிக அருகிலுள்ள நகரம் கோலாகங்சார் ஆகும்.

## பொது

இங்கு ஒரு மலைச் சுற்றுலா வளாகம் உள்ளது. அதன் பெயர் குனோங் பொண்டோக் சுற்றுலா வளாகம். இந்த மலைக்கு அருகில் சுண்ணாம்புக் கற்கள் தோண்டி எடுக்கப் படுகின்றன.

ஒரு காலத்தில் இந்தப் பகுதியில் செழிப்பாக வளர்ந்திருந்த ரெங்காஸ் மரங்களின் பெயரில் இருந்து பாடாங் ரெங்காஸ் என்ற பெயர் பெறப்பட்டதாகக் அறியப்படுகிறது.

### புக்கிட் பெராபிட்

பாடாங் ரெங்காஸ் நகரம்; கோலாகங்சார் - தைப்பிங் நகரங்களுக்கு இடையிலான ஒரு முக்கியமான துணை நகரமாக விளங்கி வருகிறது. இந்த நகருக்கு அருகில் புக்கிட் பெராபிட் ராபிட் (*Bukit Rabit*) எனும் இடத்தில் 1897-ஆம் ஆண்டில் ஒரு தொடருந்துச் சுரங்கப்பாதை உருவாக்கப்பட்டது.

தற்போது வரை, பாடாங் ரெங்காஸ் மற்றும் குனோங் பொண்டோக் ஆகியவை மிகவும் முக்கியமான நிலத் தடங்களாகக் கருதப்படுகின்றன. ஏனெனில் அவை கோலாகங்சார் மற்றும் லாருட், மாத்தாங், செலாமா மாவட்டம் ஆகியவற்றின் இடையிலான எல்லைகளாக அமைகின்றன.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
நெப்டியூனியம்(IV) ஆக்சலேட்டு

**நெப்டியூனியம்(IV) ஆக்சலேட்டு** (*Neptunium(IV) oxalate*) Np(CO) என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும்.  நெப்டியூனியமும் ஆக்சாலிக் அமிலமும் சேர்ந்து இச்சேர்மம் உருவாகிறது. நெப்டியூனியம்(IV) ஆக்சலேட்டு தண்ணீரில் சிறிதளவு கரையும். பச்சை நிறத்தில் படிக நீரேற்றாக உருவாகும்.

## தயாரிப்பு
நெப்டியூனியம்(IV) கரைசல்களை ஆக்சாலிக் அமிலத்துடன் சேர்த்து வீழ்படிவாக்கல் வினை மூலம் நெப்டியூனியம்(IV) ஆக்சலேட்டைத் தயாரிக்கலாம்:

::\mathsf{ NpCl_4 + 2H_2C_2O_4 \ \xrightarrow{}\ Np(C_2O_4)_2\cdot 6H_2O\downarrow + 4HCl }

## இயற்பியல் பண்புகள்
நெப்டியூனியம்(IV) ஆக்சலேட்டு Np(C2O4)2 • 6H2O என்ற பொது மூலக்கூற்று வாய்ப்பாட்டிலான பச்சைநிற படிக நீரேற்றாக உருவாகிறது.
 
தண்ணீரில் சிறிதளவு கரையும். அசிட்டோனில் கரையாது. 

## வேதிபண்புகள்
நெப்டியூனியம்(IV) ஆக்சலேட்டை சூடுபடுத்தினால் சிதைவடையும்:

::\mathsf{ Np(C_2O_4)_2 \ \xrightarrow{400^oC}\ NpO_2 + 2CO_2 + 2CO }

## பயன்கள்
நெப்டியூனியத்தை தூய்மையாக்கும் செயல்முறையில் நெப்டியூனியம்(IV) ஆக்சலேட்டு இடைநிலை வேதிப் பொருளாகப் பயன்படுத்தப்படுகிறது.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:ஆக்சலேட்டுகள்
உதயப்பூர் நகரத்தின் ஐந்து ஏரிகள்

**உதயப்பூர் நகரத்தின் ஐந்து ஏரிகள்** (*Udaipur City's Five lakes*) இந்தியாவின் இராசத்தான் மாநிலம் உதய்பூர் நகரத்தில் உள்ள ஐந்து பெரிய ஏரிகளைக் குறிக்கின்றன. அவை இங்குக்  கீழே பட்டியலிடப்பட்டுள்ளன. இந்திய அரசின் தேசிய ஏரி பாதுகாப்புத் திட்டத்தால் வழங்கப்பட்ட நிதி மூலம் ஏரிகள் புதுப்பிக்கப்பட்டு வருகின்றன.
## ஐந்து ஏரிகள்
*பதே சாகர் ஏரி
*இரங் சாகர் ஏரி
*பிச்சோலா ஏரி
*சுவரூப் சாகர் ஏரி
*தூத் தலை ஏரி

## காட்சியகம்

## மேற்கோள்கள்

பகுப்பு:இராசத்தான் ஏரிகள்
பகுப்பு:உதயப்பூர் ஏரிகள்
கோ. இபோம்சா சர்மா

**கோங்பிரைலட்பம் இபோம்சா சர்மா** (*Kongbrailatpam Ibomcha Sharma*) இந்தியாவின் மணிப்பூர் மாநிலத்தைச் சேர்ந்த ஒரு பாடகரும் நிகழ்த்துக் கலைஞரும் ஆவார். மணிப்புரி நடனத்தின் ஒரு பகுதியான இராசேசுவரி பாலாவுக்கான நாத சங்கீர்த்தனம் பாடுவதில் புகழ்பெற்ற இவர் அபிராம் சபா என்ற பெயரால் நன்கு அறியப்படுகிறார். மணிப்புரி நிகழ்ச்சியில் இவரது பாத்திரம் அபிராம் சபாவாகும். கௌரா லீலா என்ற மணிப்பூரி நாடகத்தின் இயக்க வடிவம் இவருக்கு அபிராம் சபா என்ற புனைப்பெயரை சம்பாதித்துக் கொடுத்ததாக கூறப்படுகிறது. சவகர்லால் நேரு மணிப்பூர் நடன அகாடமியில் முன்னாள் குருவாக இருந்தார். 1981 ஆம் ஆண்டில் சங்கீத நாடக அகாடமி விருதைப் பெற்றார். 1998 ஆம் ஆண்டில் இந்திய அரசு நான்காவது உயரிய குடிமக்கள் விருதான பத்மசிறீ விருதை வழங்கிச் சிறப்பித்தது. 
## இதையும் காண்க
*மணிப்புரி
## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பாடகர்கள்
பகுப்பு:மணிப்பூர் நபர்கள்
பொன். அசோக் சிகாமணி

**பொன்முடி. அசோக் சிகாமணி**,  தமிழக உயர்கல்வித் துறை அமைச்சரான க. பொன்முடியின் இரண்டாவது மகனும், மருத்துவரும் ஆவார். இவர் 5 நவம்பர் 2022 அன்று தமிழ்நாடு துடுப்பாட்டச் சங்கத்தின் தலைவராக் போட்டியின்றி தேர்வு செய்யப்பட்டார்.

அசோக் சிகாமணி இப்பதவிக்கு வருவதற்கு முன்னர் தமிழ்நாடு துடுப்பாட்டச் சங்கத்தின் துணைத் தலைவராகவும், விழுப்புரம் மாவட்ட துடுப்பாட்டச் சங்கத்தின் செயலாளராக பதவியில் இருந்தவர். 
## மேற்கோள்கள்

பகுப்பு:சென்னை மக்கள்
பகுப்பு:துடுப்பாட்டம்
நையோபியம் ஆக்சலேட்டு

**நையோபியம் ஆக்சலேட்டு** (*Niobium oxalate*) Nb(HC2O4)5 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நையோபியத்தின் ஆக்சலேட்டு உப்பாகக் கருதப்படும் இது நிறமற்று ஒற்றைச் சரிவச்சுப் படிகங்களாகத் தோன்றுகிறது. நடுநிலையான நையோபியம் ஆக்சலேட்டு இதுவரை தயாரிக்கப்படவில்லை.

## அணைவுச் சேர்மங்கள்
நையோபியம்(V) அயனி ஐதராக்சி அமிலங்கள் மற்றும் ஆக்சாலிக் அமிலத்துடன் கூடி அணைவுச் சேர்மங்களைத் தருகிறது. நையோபியத்துடன் டார்டாரிக் அமிலம் உருவாக்கும் உப்பை விட இது சிக்கலானதாகும். டாண்ட்டலத்தில் இப்போ

க்கு எதிராக இருக்கும். 125° செல்சியசு வெப்பநிலையில் NH4[NbO(C2O4)2(H2O)2]·3H2O தண்ணீரை இழக்கத் தொடங்கி 630° செல்சியசு வெப்பநிலையில் முழுமையாக சிதைவடைந்து நையோபியம் பெண்டாக்சைடு உருவாகிறது. இதை சோடியம் சிட்ரேட்டுடன் சேர்த்து 650 பாகை செல்சியசு வெப்பநிலைக்கு சூடுபடுத்தினால் சோடியம் நையோபெட்டு கிடைக்கும்.

Rb3[NbO(C2O4)3]·2H2O ஒரு நிறமற்ற படிகமாகும். இதில் [NbO(C2O4)3]3- எதிர்மின் அயனி உள்ளடங்கியுள்ளது. Sr3[NbO(C2O4)3]2·8H2O என்ற சேர்மத்திலும் அதே எதிர்மின் அயனி அடங்கியுள்ளது. 200 பாகை செல்சியசு வெப்பநிலையில் இது நீரிலியாக மாறுகிறது. 260° செல்சியசு வெப்பநிலையில் சிதைவடையத் தொடங்குகிறது. 875° செல்சியசு வெப்பநிலையில் இசுட்ரோன்சியம் கார்பனேட்டாக (SrCO3) இசுட்ரோன்சியம் நையோபேட்டாகவும் (SrNb2O6) சிதைகிறது.

## மேற்கோள்கள்

பகுப்பு:நையோபியம்(V) சேர்மங்கள்
பகுப்பு:ஆக்சலேட்டுகள்
அம்லன் போர்கோகைன்

**அம்லன் போர்கோகைன்**  (Amlan Borgohain)  100 மீட்டர் மற்றும் 200 மீட்டர் ஓட்டப்பந்தயப் போட்டிகளில் நிபுணத்துவம் பெற்ற இந்திய தடகள விளையாட்டு வீரர் ஆவார். 1998 ஆம் ஆண்டு ஏப்ரல் மாதம் 25 ஆம் தேதியன்று இவர் பிறந்தார். 100 மீட்டர் மற்றும் 200 மீட்டர் ஓட்டத்தில் இவர் இந்திய தேசிய சாதனை படைத்துள்ளார். 2022 ஆம் ஆண்டு  ஏப்ரல் மாதம் அப்பொதிருந்த 200 மீட்டருக்கான தேசிய சாதனையை முறியடித்தார்  மேலும் 2022 ஆம் ஆண்டு ஆகத்து மாதத்தில் 100 மீட்டர் ஓட்டயப் பந்தயத்தில் அதுவரை இருந்த தேசிய சாதனையை முறியடித்து அதிவேக இந்தியர் என்ற சிறப்புப் பெயரைப் பெற்றார்.

2022 ஆம் ஆண்டு இந்தியாவின் தேசிய விளையாட்டுப் போட்டிகளில், 100 மீட்டர் மற்றும் 200 மீட்டர் இரண்டிலும் தங்கம் வென்றார்.

## மேற்கோள்கள்

## புற இணைப்புகள்
* Amlan Borgohain at World Athletics

பகுப்பு:வாழும் மக்கள்
பகுப்பு:1998 பிறப்புகள்
பகுப்பு:இந்தியத் தடகள வீரர்கள்
பகுப்பு:அசாமிய நபர்கள்
அநீதி

**அநீதி** (*Aneethi*) என்பது 2023 ஆம் ஆண்டு வெளிவந்த உளவியலை அடிப்படையாகக் கொண்ட இந்தியத் தமிழ் காதல் அதிரடி நாடகத் திரைப்படமாகும். இத்திரைப்படத்தை வசந்தபாலன் இயக்கியிருந்தார். அர்பன் பாய்சு என்ற பட நிறுவனத்தின் பதாகையின் கீழ் எம். கிருஷ்ண குமார், முருகன் ஞானவேல், வரதராஜன் மாணிக்கம், ஜி.வசந்தபாலன் ஆகியோர் தயாரித்தனர். இப்படத்தில் அர்ஜூன் தாஸ், துஷாரா விஜயன் ஆகியோர் முக்கிய வேடங்களில் நடித்திருந்தனர். திரைப்பட விமர்சகர்களின் நேர்மறையான விமர்சனத்தை இப்படம் பெற்றது.

## கதைக்கரு
அலைப்பேசி செயலி வழியே கிடைத்த கட்டளைமுறையின் அடிப்படையில் உணவு வழங்கும் பணியாளுக்கும், தற்செயலாக அதுபோன்று உணவு வழங்கும் போது, சந்திக்கும் பணக்கார வீட்டு பணிப்பெண்ணுக்கும் இடையே நடக்கும் காதல் கதையே, இத்திரைப்படமாகும். காதலன் நாள்பட்ட மனநலப் பிரச்சினையால் (Obsessive-compulsive disorder (OCD)) பாதிக்கப்பட்டுள்ளவன். பிறர் அவனை மோசமாக நடத்தும்போதெல்லாம், அவனுக்குள் ஒரு "கொலை செய்யத் தூண்டும் உள்ளுணர்வு" ஏற்படுகிறது. அதனை உண்மையில் நிகழ்வது போலவும் காட்டுகிறார்கள். காதலியின் குடும்பச் சூழலல் காரணமாக, ஒரு பணக்கார மூதாட்டியின் (சாந்தா தனஞ்செயன்) வீட்டில் வீட்டு வேலை செய்யும் பெண்ணாக இருக்கிறாள். அந்த மூதாட்டியும் அவரது வெளிநாட்டில் வசிக்கும் பிள்ளைகளும் (வனிதா விஜயகுமார், அர்ஜுன் சிதம்பரம்) அப்பணிப்பெண்ணை மிக மோசமாக நடத்துகின்றனர். காதலின் கனிவான குணத்தால் கவரப்பட்ட காதலன் திரு, அவளுடன் நெருக்கமாகப் பழகத் தொடங்குகிறான். காதலி (சுப்புலட்சுமி)யின் முதலாளியான மூதாட்டி எதிர்பாராத விதமாக, பணிப்பெண்ணுக்கு தனது பெரிய வீட்டினை எழுதி வைத்துவிட்டு தற்கொலை செய்து கொள்கிறாள். இந்த மரணச் செய்தியை, வெளிநாட்டில் உள்ள அவரது குடும்பத்தினருக்குத் தெரிவிக்க முடியாமல், திருவும், சுப்புலட்சுமியும் அந்தப் பிரச்சினையில் சிக்கிக் கொள்கின்றனர். மூதாட்டியின் மரணத்திற்கு காதலர்களே காரணம் என்று, அவரது குடும்பத்தினர் குற்றம் சாட்டுகின்றனர். இந்தக் கொலைப் பழியில் இருந்து, இருவரும் எப்படித் தப்பிக்கிறார்கள்? எளிய உழைக்கும் மக்கள் மீது, பணக்கார வர்க்கம் நிகழ்த்தும் அநீதி, சுரண்டல் ஆகியவற்றைச் சுற்றியே படத்தின் மீதிக்கதை நகர்கிறது.

## நடிகர்கள்
* அர்ஜூன் தாஸ் - திருமேனி
* துசாரா விச்சயன்
* வனிதா விஜயகுமார் 
* பரணி
* சுரேஷ் சக்கரவர்த்தி
* அறந்தாங்கி நிஷா
* காளி வெங்கட்
* சா ரா
* அர்ஜூன் சிதம்பரம்
* சுப்பிரமணியம் சிவா
* ஜெ. சத்திஷ் குமார்
* டி. சிவா

## பாடல்கள்
இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பழங்குடியினர் ஆராய்ச்சி நிறுவன அருங்காட்சியகம்

**பழங்குடியினர் ஆராய்ச்சி நிறுவன அருங்காட்சியகம்** (*Tribal Research Institute Museum*) **என்பது** இந்தியாவின் சார்க்கண்டு மாநிலத்தின் தலைநகரான ராஞ்சியில் அமைந்துள்ள அருங்காட்சியகம் ஆகும். இந்த அருங்காட்சியகத்தில் கல் சிற்பங்கள் மற்றும் சுடுமட்சிலை கலைப்பொருட்களின் அரிய தொகுப்பு உள்ளது. அருங்காட்சியகத்தில் காட்சிப்படுத்தப்பட்ட பல்வேறு ஆயுதங்கள் மற்றும் இனவியல் பொருள்கள், மாநிலத்தில் வசிக்கும் பழங்குடி சமூகங்களின் வரலாறு மற்றும் வாழ்க்கை முறையைச் சித்தரிக்கின்றன. பழங்குடியினர் குறித்து ஆய்வினைத் தொடரும் மாணவர்களுக்கு இந்த அருங்காட்சியகம்  முக்கியமான கற்றல் மையமாக விளங்குகிறது.

## காட்சிப்படுத்தப்பட்ட பழங்குடியினர்
* அசூர்
* பைகா
* பேடியா
* பூமிஜ்
* பிஞ்சியா
* பிர்ஹோர்
* பிர்ஜியா
* கன்வர்
* கர்மாலி
* காரியா
* கர்வார்
* கொண்டா
* கோரா
* முண்டா
* ஓரான்
* லோக்ரா
* சந்தாலிகள்
* சௌரியா பகாரியா
* சவார்

## மேற்கோள்கள்

பகுப்பு:அருங்காட்சியகங்கள்
பகுப்பு:பழங்குடிகள்
பகுப்பு:சார்க்கண்டு
வரிச்சிலம்பன்

**வரிச்சிலம்பன்** (*Striated babbler*)(***ஆர்கியா ஏர்லி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தெற்கு ஆசியாவில் பாக்கித்தான் முதல் மியான்மர் வரை காணப்படுகிறது.

இந்த சிற்றினம் முன்பு *துர்டோயிடெசு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வின் முடிவுகளைத் தொடர்ந்து, இது *[[ஆர்கியா]]* பேரினத்திற்கு மாற்றப்பட்டது.
thumb

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:வங்காளதேசப் பறவைகள்
பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
பகுப்பு:சிலம்பன்
பழையபாளையம்

**பழையபாளையம்** () என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 230 மீட்டர் உயரத்தில் அமைந்துள்ள பழையபாளையம் பகுதியின் புவியியல் ஆள்கூறுகள்,  ஆகும். ஈரோடு, மூலப்பாளையம், மூலப்பட்டறை, வீரப்பன்சத்திரம், வீரப்பம்பாளையம், திண்டல், பெரியசேமூர், சூளை, கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம், நஞ்சனாபுரம், சோலார், முள்ளாம்பரப்பு, கஸ்பாபேட்டை மற்றும் அவல்பூந்துறை ஆகியவை பழையபாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

மாநகராட்சி தொடக்கப்பள்ளி ஒன்று பழையபாளையம் பகுதியில் இயங்குகிறது.
## மேற்கோள்கள்

## வெளி இணைப்புகள்
* GeoHack - பழையபாளையம்

பகுப்பு:ஈரோடு
தாமிர ஆக்சலேட்டு

**தாமிர ஆக்சலேட்டு** (*Copper oxalate*) CuC2O4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். தாமிரமும் ஆக்சாலிக் அமிலமும் சேர்ந்து இந்த உப்பு உருவாகிறது. நடைமுறையில் தாமிர ஆக்சலேட்டு நீர், ஆல்ககால், ஈதர் மற்றும் அசிட்டிக் அமிலத்தில் கரையாது. ஆனால் அம்மோனியம் ஐதராக்சைடில் கரையும். தாமிர ஆக்சலேட்டு ஒரு நீரேற்றாக உருவாகிறது. அமில-நீல படிகங்களை இது உருவாக்குகிறது. 

## தயாரிப்பு
தாமிரம்(II) உப்புடன் சோடியம் ஆக்சலேட்டு கரைசலை சேர்த்து வீழ்படிவாக்கல் வினை மூலம் தாமிர ஆக்சலேட்டை தயாரிக்கலாம். அல்லது ஆக்சாலிக் அமிலத்துடன் தாமிர சல்பேட்டை சேர்த்து வினைபுரியச் செய்தும் தாமிர ஆக்சலேட்டை உருவாக்கலாம்.
::\mathsf{CuSO_4 + H_2C_2O_4 + H_2O \ \xrightarrow{}\ CuC_2O_4\cdot H_2O\downarrow + H_2SO_4 }

## பண்புகள்
ஓர் அரைநீரேற்றாக தாமிர ஆக்சலேட்டு என்பது ஒரு நீல-வெள்ளை திண்மமாகும். இது நடைமுறையில் தண்ணீரில் கரையாதது. 200 பாகை செல்சியசு வெப்பநிலையில், படிகமயமாக்கல் காரணமாக இது தண்ணீரை இழக்கிறது. தாமிர ஆக்சலேட்டு கார உலோக ஆக்சலேட்டுகள் மற்றும் அம்மோனியம் ஆக்சலேட்டுடன் சேர்ந்து அணைவுச் சேர்மங்களை  உருவாக்குகிறது:
::\mathsf{CuC_2O_4 + K_2C_2O_4 + 2 H_2O \ \xrightarrow{}\ K_2[Cu(C_2O_4)_2]\cdot 2 H_2O }

## பயன்கள்
தாமிர ஆக்சலேட்டு கரிம வினைகளுக்கு ஒரு வினையூக்கியாகப் பயன்படுகிறது. அசிட்டைலேற்றம் பெற்ற அசிட்டாலை நிலைநிறுத்தவும் இது பயன்படுகிறது.
## இதையும் காண்க
*ஆண்டிபினைட்டு

## மேற்கோள்கள்

பகுப்பு:ஆக்சலேட்டுகள்
பகுப்பு:செப்பு சேர்மங்கள்
இராணி துர்காவதி அருங்காட்சியகம்

**இராணி துர்காவதி அருங்காட்சியகம்** (*Rani Durgawati Museum*) என்பது இந்தியாவின் மத்தியப் பிரதேச மாநிலத்தில் உள்ள ஜபல்பூரில் உள்ள ஒரு அருங்காட்சியகம் ஆகும். இது 1976-ல் நிறுவப்பட்டது. இங்குச் சிற்பங்கள், கல்வெட்டுகள் மற்றும் வரலாற்றுக்கு முந்தைய நினைவுச்சின்னங்களின் சிறந்த தொகுப்புகளைக் கொண்டுள்ளது. இந்த அருங்காட்சியகம் இராணி துர்காவதியின் நினைவாக அர்ப்பணிக்கப்பட்டுள்ளது.

## மேற்கோள்கள்

பகுப்பு:மத்தியப் பிரதேச அருங்காட்சியகங்கள்
பகுப்பு:Coordinates on Wikidata
ஆண்டிபினைட்டு

**ஆண்டிபினைட்டு** (*Antipinite*) KNa3Cu2(C2O4)4  என்ற மூலக்கூற்று வாய்ப்பாட்டால் குறிக்கப்படும் ஒர் அரிய தாமிர ஆக்சலேட்டு கனிமமாகும். பன்னாட்டு கனிமவியல் சங்கம் Atp என்ற குறியீட்டால் ஆண்டிபினைட்டு கனிமத்தை அடையாளப்படுத்துகிறது. சிலி நாட்டின் நிர்வாகப்பகுதிகளில் ஒன்றான தாராபக்கா பகுதியில் ஆண்டிபினைட்டு முதன்முதலில் கண்டறியப்பட்டது. 

## மேற்கோள்கள்

பகுப்பு:ஆக்சலேட்டு கனிமங்கள்
பகுப்பு:கனிமங்கள்
பகுப்பு:சோடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:தாமிரம்(II) கனிமங்கள்
யூராக்சைட்டு

**யூராக்சைட்டு** (*Uroxite*) [(UO2)2(C2O4)(OH)2(H2O)2]·H2O  என்ற மூலக்கூற்று வாய்ப்பாட்டால் குறிக்கப்படும் ஆக்சலேட்டு கனிமமாகும். பன்னாட்டு கனிமவியல் சங்கம் Urx என்ற குறியீட்டால் யூராக்சைட்டு கனிமத்தை அடையாளப்படுத்துகிறது. கார்பன் கனிமம்  சவால் என்ற ஓர் அறிவியல் திட்டத்தில் இது கண்டறியப்பட்டது. யூராக்சைடு முதன்முதலில் கண்டுபிடிக்கப்பட்ட யுரேனியம் கொண்ட கரிம கனிமமாகும். இள மஞ்சள் நிறத்தில் ஒற்றை சரிவச்சுப் படிகங்களாக யூராக்சைடு காணப்படுகிறது.

## மேற்கோள்கள்

பகுப்பு:கனிமங்கள்
பகுப்பு:ஆக்சலேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கரிமக் கனிமங்கள்
அடல் பிகாரி வாச்பாய் மருத்துவ அறிவியல் நிறுவனம்

**அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை** (*Atal Bihari Vajpayee Institute of Medical Sciences and Dr. RML Hospital*), முன்பு **முதுகலை மருத்துவக் கல்வி மற்றும் ஆராய்ச்சி நிறுவனம், புது தில்லி** என்பது இந்தியாவின் புது தில்லியில் அமைந்துள்ள மருத்துவப் பயிற்சி மற்றும் ஆராய்ச்சி நிறுவனம் ஆகும். இது மருத்துவர் இராம் மனோகர் லோகியா மருத்துவமனையுடன் இணைக்கப்பட்டுள்ளது. இந்த நிறுவனம் குரு கோபிந்த் சிங் இந்திரபிரசுதா பல்கலைக்கழகத்துடன் இணைவுபெற்றது. முதுநிலை மருத்துவ மற்றும் ஆராய்ச்சி நிறுவனமாக 2009-ல்  தொடங்கப்பட்டது. 2019-ல் 100 இடங்களுடன் கூடிய இளநிலை மருத்துவம் மற்றும் இளநிலை அறுவையியல் படிப்பைத் தொடங்கியது.

## வரலாறு
முன்னாள் பிரதமர் மற்றும் பாரத ரத்னா சிறீ அடல் பிகாரி வாச்பாயின் முதலாவது நினைவு தினமான 16 ஆகத்து 2019 அன்று மாண்புமிகு இந்தியச் சுகாதார அமைச்சர் மருத்துவர் அர்சவர்தன் இக்கல்லூரியினை திறந்துவைத்தார். இளநிலை மருத்துவ மாணவர்களின் முதல் தொகுதி ஆகத்து 2019-ல் கல்லூரியில் சேர்ந்தது.

இந்த நிறுவனத்தில் மருத்துவம் அல்லாத பாடங்களுக்கு வி. எம். எம். சி. & சப்தர்ஜங் மருத்துவமனையிலிருந்து மாற்றப்பட்ட மூத்த பேராசிரியர்கள் மற்றும் முனைவர் இரா. ம. லோ. மருத்துவமனை ஆசிரியர்களும் உள்ளனர். தற்போதைய உள்கட்டமைப்பு, இளநிலைப் பட்டதாரிகளின் கல்வியாளர்களுக்கான பிரத்தியேக கட்டிடம், முதுநிலைப் பட்டதாரிகளுக்கான 16-அடுக்கு விடுதிக் கட்டிடம் மற்றும் உறைவிட மருத்துவர்களுக்கு மேலும் மேம்படுத்தப்படும்.

## இணைப்புகள்
அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை தில்லி அரசாங்கத்தின் கீழ் உள்ள குரு கோபிந்த் சிங் இந்திரபிரசுதா பல்கலைக்கழகத்துடன் இணைக்கப்பட்டுள்ளது.

## உள்கட்டமைப்பு
முனைவர் இராம் மனோகர் லோகியா மருத்துவமனை வளாகத்துடன் இணைந்த புது தில்லியின் பட்ட மேற்படிப்பு மருத்துவ ஆராய்ச்சி நிறுவனத்தின் கட்டிடத்தில் கல்லூரி இயங்குகிறது. இது அதிநவீன விரிவுரை அரங்குகள், அறிவைக்கூடம், உடலியல், உயிர்வேதியியல், நுண்ணுயிரியல் ஆய்வகங்கள் மற்றும் அதிநவீன நூலகம் ஆகியவற்றைக் கொண்டுள்ளது.

## ஆண்டு விழா
அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை *ரெவல்சு* என்றழைக்கப்படும் வருடாந்திர விழாவை நடத்துகின்றன. இருப்பினும், கோவிட்-19 தொற்றுநோய் காரணமாக ரெவெல்சு 2020 ரத்து செய்யப்பட்டது.

## மேலும் பார்க்கவும்

* ஜவஹர்லால் பட்ட மேற்படிப்பு மருத்துவக் கல்வி மற்றும் ஆராய்ச்சி நிறுவனம், புதுச்சேரி

## மேற்கோள்கள்

பகுப்பு:தில்லி சுற்றுப் பகுதிகள்

பகுப்பு:Coordinates on Wikidata
பகுப்பு:புது தில்லி
பகுப்பு:மருத்துவக் கல்லூரிகள்